recursal/SuperWikiNEXT-32B huggingface dataset:
بیوت، عربی لفظ بیت کی جمع ہے۔ نجوم میں **بیوت** سے مراد زائچہ کے 12 گھر ہیں۔ جس طرح بروج کی بنیاد سورج کے گرد سالانہ گردش پر ہے اسی طرح بیوت کی بنیاد زمین کے اپنے مدار کی یومیہ گردش پر ہے۔ ھماری روز مرہ زندگی کے تمام امور (مثلاً فطرت، علم، دولت، شہرت، دوست، دوشمن، والدین، آل اولاد، پیشہ، بیماری، نفع، نقصان) کسی نہ کسی گھر یا خانے سے منسوب ہیں۔

اسماء البیوت یعنی 12گھروں کے نام
--------------------------------

* خانہ اول۔ بیت الطالع
* خانہ دوم۔ بیت المال
* خانہ سوم۔ بیت الاقرباء
* خانہ چہارم۔ بیت الارض
* خانہ پنجم۔ بیت اولاد
* خانہ ششم۔ بیت المرض
* خانہ ہفتم۔ بیت الزوج
* خانہ ہشتم۔ بیت الخوف
* خانہ نہم۔ بیت السفر
* خانہ دہم۔ بیت العزت
* خانہ یاز دہم۔ بیت الامید
* خانہ دواز دہم۔ بیت الاعداء

تقسیم بیوت
----------

زائچہ کے بارہ بیوت یا گھروں کو ان کی فطرت، قوت اور منسوبات کے حوالے سے کئی گرہوں میں تقسیم کیا گیا ہے۔

* خانہ ہائے اوتاد : 1، 4، 7، 10
* خانہ ہائے مائل اوتاد : 2، 5، 8، 11
* خانہ ہائے زائل اوتاد : 3، 6، 9، 12
* خانہ ہائے تثلیث (سعد گھر) : 1، 5، 9
* خانہ ہائے ساقط (نحس گھر) : 6، 8، 12

== بیرونی روابط==\* بیرونی روابط برائے ہندی نجوم
سابین خواتین کی عصمت دری
**سابین خواتین کی عصمت دری** (انگریزی: The Rape of the Sabine Women) ((لاطینی: *Sabīnae raptae*)‏ la-x-classic)
اسے **سابین خواتین کی اغوا** (Abduction of the Sabine Women / Kidnapping of the Sabine Women)،
رومن اساطیر میں ایک واقعہ تھا جس میں روم کے مردوں نے خطے کے دوسرے شہروں سے نوجوان خواتین کو اجتماعی اغوا کیا۔
یہ مصوروں اور مجسمہ سازوں کا اکثر موضوع رہا ہے، خاص طور پر نشاۃ ثانیہ اور بعد از نشاۃ ثانیہ کے دور میں۔

لفظ "عصمت دری" (Rape) (پرتگالی اور دیگر رومانوی زبانوں میں "rapto" کے ساتھ نسبتی، جس کا مطلب ہے "اغوا") لاطینی لفظ رابتیو کا روایتی ترجمہ ہے جو واقعے کے قدیم واقعات میں استعمال ہوتا ہے۔

مزید دیکھیے
-----------

* اسٹاک ہوم سنڈروم

حوالہ جات
---------

کتابیات
-------

|  |  |
| --- | --- |
|  | ویکی ذخائر پر **سابین خواتین کی عصمت دری** سے متعلق سمعی و بصری مواد ملاحظہ کریں۔ |

### قدیم مصادر

* تیتوس لیویوس, *Ab urbe condita*, *Book 1, 9–13* سانچہ:Symbol (Latin), Book 1 9–13 (English)

### جدید مصادر

* Michael Crawford, *Roman Republican Coinage*, Cambridge University Press, 1974–2001.
* Walter Friedlaender, *Nicolas Poussin: A New Approach* (New York: Abrams), 1964.
* Mallory, J. P (2005). *In Search of the Indo-Europeans*. Thames & Hudson. آئی ایس بی این 0-500-27616-1
* Pope-Hennessy, John, *Italian High Renaissance & Baroque Sculpture*, London: Phaidon, 1996.

|  |  |
| --- | --- |
| معلومات کتب خانہ | 
* ایل سی سی این: sh85111413
* جی این ڈی: 4636340-3

 |
**سید الطاف علی بریلوی** (پیدائش: 10 جولائی، 1905ء - وفات: 24 ستمبر، 1986ء) پاکستان سے تعلق رکھنے والے اردو کے ادیب، صحافی، ماہر تعلیم اور تحریک پاکستان کے کارکن تھے۔ سر سید احمد خان کی قائم کردہ آل انڈیا ایجوکیشنل کانفرنس کی پاکستان میں شاخ **آل پاکستان ایجوکیشنل کانفرنس** کے نام سے قائم کی۔ انہوں نے نے تعلیم کے شعبے میں ناقابلِ فراموش خدمات انجام دیں اور کراچی میں سر سید گورنمنٹ گرلز کالج قائم کیا۔

حالات زندگی
-----------

الطاف علی بریلوی 10 جولائی، 1905 میں بریلی، اترپردیش، برطانوی ہندوستان میں پیدا ہوئے تھے۔ 1935ء میں انہوں نے سر سید احمد خان کی قائم کردہ آل انڈیا ایجوکیشنل کانفرنس سے بطور آفس سیکریٹری اپنی عملی زندگی کا آغاز کیا۔ تقسیم ہند کے بعد انہوں نے کراچی میں اس ادارے کی پاکستان میں شاخ قائم کی اور اس کے زیر اہتمام سر سید گرلز کالج قائم کیا۔ انہوں نے ایک علمی اور ادبی سہ ماہی جریدہ **العلم** بھی جاری کیااور متعدد کتابیں بھی تحریر کیں جن میں **حیات حافظ رحمت خان، چند محسن چند دوست، مقالات بریلوی،علی گڑھ تحریک: قومی نظمیں، طالب علم کی ڈائری اور مسلمانوں کی تعلیمی جدوجہد** قابلِ ذکر ہیں۔

تصانیف
------

* طالب علم کی ڈائری
* حیات حافظ رحمت خاں
* مسلمانوں کی تعلیمی جدوجہد
* مسلمان کی دنیا
* چند محسن چند دوست
* تعلیم و تعلیم
* علی گڑھ تحریک اور قومی نظمیں
* تعلیمی مسائل-پس منظر و پیش منظر
* راہی اور راہ نما
* نامہ ہائے صدق و صَفا
* حاصل مطالعہ
* مقالات بریلوی
* تخلیقات و نگارشات

وفات
----

الطاف علی بریلوی 24 ستمبر، 1986ء کو کراچی، پاکستان میں وفات پاگئے۔ وہ کراچی میں سخی حسن کے قبرستان میں سپردِ خاک ہیں۔

مزید دیکھیے
-----------

* مصطفی علی بریلوی

حوالہ جات
---------

1. 1 2  عقیل عباس جعفری: پاکستان کرونیکل، ورثہ / فضلی سنز، کراچی، 2010ء، ص 603
**ڈیانا کا مجسمہ، پرنسس آف ویلز** (انگریزی: Statue of Diana, Princess of Wales)
لیڈی ڈیانا کا ایک مجسمہ، جو لندن کے سنکن گارڈن کے کینزنگٹن محل میں واقع ہے۔ ڈیانا کے دو بیٹوں ولیم، پرنس آف ویلز اور ہیری کی طرف سے اس کی موت کی 20ویں برسی کے موقع پر اس مجسمے کو مجسمہ ساز ایان رینک براڈلی نے ڈیزائن اور عمل میں لایا تھا اور اس کی نقاب کشائی سے قبل پِپ موریسن کے نئے ڈیزائن کردہ باغ میں رکھا گیا تھا۔ 1 جولائی 2021ء کو ڈیانا کے لیے ایک یادگار، جو اس کی 60 ویں سالگرہ ہوتی۔

پس منظر
-------

2017 میں، لیڈی ڈیانا کے دو بیٹوں نے اس کی موت کی 20 ویں برسی کی یاد میں کینسنگٹن پیلس کے لیے اپنی ماں کا مجسمہ نصب کیا۔  کینسنگٹن پیلس کی طرف سے جاری کردہ ایک سرکاری بیان میں، پرنس ولیم اور پرنس ہیری نے کہا کہ "ہماری والدہ نے بہت سی زندگیوں کو چھوا۔ ہمیں امید ہے کہ یہ مجسمہ ان تمام لوگوں کی مدد کرے گا جو کینسنگٹن پیلس کا دورہ کریں گے تاکہ وہ ان کی زندگی اور اس کی میراث پر غور کر سکیں۔" ۔ عوامی عطیات کے ذریعے اٹھایا گیا تھا، اور ایک چھوٹی سی کمیٹی جو قریبی دوستوں اور مشیروں پر مشتمل تھی، جس میں ڈیانا کی بڑی بہن، لیڈی سارہ میک کارکوڈیل بھی شامل تھی، کہا جاتا ہے کہ اس منصوبے پر کام کر رہی ہے۔ اس وقت، بی بی سی کے شاہی نامہ نگار پیٹر ہنٹ نے لکھا، "ایک مستقبل کے بادشاہ کی بیوی اور دوسرے کی ماں کے لیے یہ قومی یادگار کافی عرصے سے آئے ہیں۔ ملکہ مدر کے مجسمے کی نقاب کشائی ان کی موت کے سات سال بعد ہوئی تھی۔"  یہ اعلان کیا گیا تھا کہ ایان رینک براڈلی کو ڈیانا کے مجسمے کو تکمیل دینے کا کام سونپا گیا تھا۔ ابتدائی طور پر اس کی تکمیل 2019ء میں متوقع تھی۔

مزید دیکھیے
-----------

* لیڈی ڈیانا

حوالہ جات
---------

1. ↑  Karla Adam (1 جولائی 2021)۔ "'Every day, we wish she were still with us': Prince William and Prince Harry reunite to unveil a statue of Princess Diana"۔ The Washington Post۔ 2 جولائی 2021 میں اصل سے آرکائیو شدہ۔ اخذ شدہ بتاریخ 1 جولائی 2021  الوسيط `|url-status=` تم تجاهله (معاونت); تحقق من التاريخ في: `|access-date=, |date=, |archive-date=` (معاونت)
2. 1 2 3  "Princess Diana: Princes commission statue 20 years after her death"۔ BBC News۔ 29 جنوری 2017۔ 29 جنوری 2017 میں اصل سے آرکائیو شدہ۔ اخذ شدہ بتاریخ 29 جنوری 2017  الوسيط `|url-status=` تم تجاهله (معاونت); تحقق من التاريخ في: `|access-date=, |date=, |archive-date=` (معاونت)
3. ↑  "Princes announce Ian Rank-Broadley will sculpt new Diana statue"۔ The Guardian۔ 9 دسمبر 2017۔ 10 دسمبر 2017 میں اصل سے آرکائیو شدہ۔ اخذ شدہ بتاریخ 14 دسمبر 2017  تحقق من التاريخ في: `|access-date=, |date=, |archive-date=` (معاونت)
4. ↑  "Princes William and Harry announce sculptor for new Diana statue"۔ Reuters۔ 11 دسمبر 2017۔ 14 دسمبر 2017 میں اصل سے آرکائیو شدہ۔ اخذ شدہ بتاریخ 14 دسمبر 2017  تحقق من التاريخ في: `|access-date=, |date=, |archive-date=` (معاونت)
**سلمى بنت صخر** (عربی: سلمى بنت صخر) خلیفہ اول ابو بکر کی والدہ تھیں۔

سوانح حیات
----------

سلمی صخر بن عامر کی بیٹی تھیں جن کا تعلق قریش کے قبیلہ تیم تھا اور وہ اپنے کزن عثمان بن عامر (ابو قحافہ) کی زوجہ تھیں۔ ان کو ام الخیر (خیر کی ماں) بھی کہا جاتا ہے۔

سلمی اور ابو قحافہ سے کئی بیٹے پیدا ہوئے لیکن مدت رضاعت ہی میں وفات پا گئے۔ جب ابو بكر 573ء میں پیدا ہوئے تو سلمی ان کو کعبہ لے گئی اور دعا کی: (اللهم إن هذا عتيق من الموت فهبه لي)  یعنی "الہی، یہ بچہ موت سے بچ گیا اب اسے مجھے عطا کر دے" چنانچہ ابو بکر کو اس وجہ سے بھی *العتیق* ("آزاد") کہا جاتا ہے، جبکہ ان کے بعد زندہ بچ جانے والے بھائیوں کے نام *معتق* اور *معیتق* تھے۔

سلمی نے ابتدا ہی میں اسلام قبول کر لیا تھا۔ وہ ان لوگوں میں شامل تھی جو 614ء کے بعد لیکن *ہجرت*سے قبل "بیت ارقم آئے تھے" تاکہ رسول محمد سے ملاقات کر سکیں۔

انہوں نے ابو بکر کے دور خلافت 632ء اور 634ء کے دوران وفات پائی۔

حوالہ جات
---------

1. ↑  Jalal ad-Din al-Suyuti (1881)۔ *Tarikh al-Khulafa(The History of the Caliphs)*۔ Calcutta: The Asiatic Society۔ صفحہ: 29
2. ↑  Jalal ad-Din al-Suyuti (1881)۔ *Tarikh al-Khulafa(The History of the Caliphs)*۔ Calcutta: The Asiatic Society۔ صفحہ: 27
3. ↑  Ibn Hajar۔ *Al-Isaba, vol. 8*
4. ↑  Muhammad ibn Ishaq (1955)۔ *Sirat Rasul Allah (The Life of Muhammad)*۔ Oxford University Press۔ صفحہ: 117
5. ↑  Ibn Hajar۔ *Al-Isaba, vol. 4*
نواب سدھنوتی سردار عین پنوں ریاست جموں کشمیر کی سابقہ  قبائلی پہاڑی سدھنوتی ریاست  کے ساتویں نواب حکمران تھے نواب عین پُنوں نے اپنے دورے حکومت سدھنوتی ریاست میں موجودہ ضلع باغ کے سدھن علاقے اور ضلع حویلی کے جنوبی علاقے اپنی فتوحات میں شامل کیے جو 1832ء تک 2600 مربع کلومیٹر ریاست سدھنوتی کا حصہ رہے نواب پنوں نے جہاں سدھنوتی کی سرحدوں کو توسیع دی وہی 1505ء میں اپنے نام کا مشہور زمانہ قلعہ آئن پونہ بھی تعمیر کرایا یہ قلعہ سدھنوتی کے پندرہ قلعوں میں سب سے زیادہ مضبوط ترین قلعہ ہے

سردار آعین پنوں کا خاندانی پس منظر
----------------------------------

سردار عین پنوں سدوزئ کے والد گلداد خان سدوزئ کے والد سلطان شیر سدوزئ کے دادا مشہور افغان جنگجو نواب جسی خان سدوزئ تھے جس کا شجر نصب کچھ اس طرح ہے عین پنوں بن گلداد خان بن سلطان شیر خان بن سیل خان بن نواب جسی خان سدوزئ آپ کا بعد فور فادر برائے راست تعلق نواب جسی خان سے جا ملتا ہے اسی معروف نواب عین پنوں کے نام سے منسوب قلعہ آئن پونہ کے علاوہ دو گاؤں آئن اور پونہ بھی آباد ہیں

حوالہ جات
---------

1. ↑  *History of the Punjab Hill States* by Hutchison and Vogel, reprinted edition, 2 volumes in 1 Chapter XXIV. 1933 AD
2. ↑   تاریخ سرداران سدھنوتی ، از صوفی اقبال درویش
**شکیل فاروقی** (پیدائش: 22 فروری 1939ء) پاکستان سے تعلق رکھنے والے اردو، ہندی اور انگریزی زبان کے شاعر، براڈکاسٹر اور روزنامہ ایکسپریس کے سینئر کالم نگار ہے۔ ان کے انگریزی اور اردو زبانوں میں دو شعری مجموعے شائع ہو چکے ہیں۔

حالات زندگی
-----------

ان کا اصل نام شکیل احمد فاروقی، قلمی نام شکیل فاروقی ہے۔ والد کا نام ایوب احمد فاروقی ہے۔ شکیل فاروقی 2 محرم الحرام 1358ھ بمطابق 22 فروری 1939ء کو قصبہ بگھرا، ضلع مظفرنگر، اتر پردیش، برطانوی ہندوستان میں پیدا ہوئے۔ میٹرک کے سرٹفکیٹ کے مطابق ان کی تاریخ پیدائش 2 فروری 1941ء ہے۔ میٹرک کی تعلیم آبائی قصبہ بگھرا سے حاصل کی۔ انٹرمیڈیٹ اور بی اے (ایڈوانسڈ ہندی) دہلی کالج سے کیا۔ پھر آگرہ یونیورسٹی سے ایم اے (اکنامکس) کی ڈگری حاصل کی۔ ادیب کامل علی گڑھ مسلم یونیورسٹی سے کیا۔ جون 1965ء میں پاکستان منتقل ہو گئے اور کراچی میں مستقل سکونت اختیار کی۔ ایم اے ( جرنلزم) کی ڈگری جامعہ کراچی سے حاصل کی۔حصولِ تعلیم کے بعد ریڈیو پاکستان میں ملازمت اختیار کی۔ ریڈیو پاکستان میں اردو اور ہندی کی نشریات کی ذمہ داریاں سر انجام دیں۔ بحیثیت اسٹیشن ڈائریکٹر ریڈیو پاکستان ایف ایم 101 کی نشریات کا آغاز انہیں کے دور میں ہوا۔ کراچی، حیدرآباد اور کوئٹہ میں اسٹیشن ڈائریکٹر ریڈیو پاکستان کی خدمات سر انجام دیں۔ کراچی، حیدرآباد، کوئٹہ ریڈیو پاکستان کے مختلف اسٹیشنز پر مشاعروں کا اہتمام کیا۔ اپنی ملازمت کے دوران انہوں نے پاک و ہند کے نامور ادیبوں، شاعروں، فنکاروں اور کھلاڑیوں کے ریڈیو انٹرویوز نشر کرائے۔ وہ بیک وقت ہندی، اردو اور انگریزی میں شاعری کرتے ہیں۔ انگریزی نظموں کا مجموعہ شیڈوز کے نام سے شائع ہو چکا ہے۔ حمدیہ اور نعتیہ شاعری کا مجموعہ **عقیدت کے پھول** کے نام سے دسمبر 2022ء میں نعت ریسرچ سینٹر کراچی سے شائع ہو چکا ہے۔ ملازمت سے سبکدوشی کے بعد کالم نگاری شروع کی۔ روزنامہ ایکسپریس میں اب تک دو ہزار (2،000) سے زائد کالم لکھ چکے ہیں۔

نمونۂ کلام
----------

نعت

|  |  |  |
| --- | --- | --- |
| دل میں جو موجزن ہیں وہ جذبات لکھ سکوں |  | کوئی نہ لکھ سکے جو، میں وہ نعت لکھ سکوں |
| اُمت کو پیش ہیں جو وہ حالات لکھ سکوں |  | جو حل طلب ہیں سارے سوالات لکھ سکوں |
| شانِ نبی میں اپنے خیالات لکھ سکوں |  | سوچی نہ ہو کسی نے جو وہ بات لکھ سکوں |
| اک معجزائے شق قمر ہی کا ذکر کیا |  | پیارے نبی کے سارے کمالات لکھ سکوں |
| سردارِ انبیاء کی فضیلت بیاں کروں |  | سرکارِ دوجہاں کے مقامات لکھ سکوں |
| یا رب مرے قلم کو وہ تاثیر کر عطا |  | تیرے حبیبِ خاص کے درجات لکھ سکوں |
| انسانیت پہ کتنا ہے احسانِ مصطفیٰ |  | اُمت پہ کس قدر ہیں عنایات لکھ سکوں |
| اللہ کا کرم ہے شہِ دوجہاں کا فیض |  | ورنہ مری مجال کہاں! نعت لکھ سکوں |
| اپنی زباں سے سیرتِ نبوی کروں بیاں |  | اپنے قلم سے ان کی ہدایات لکھ سکوں |
| تقلید جن کی صورتِ راہِ نجات ہے |  | پیارے نبی کی پیاری وہ عادات لکھ سکوں |
| پاکیزگی فکر سے مملو ہو حرف حرف |  | ایسے شکیل مدح کی سوغات لکھ سکوں |

حوالہ جات
---------

1. ↑  شکیل فاروقی، عقیدت کے پھول، نعت ریسرچ سینٹر کراچی، دسمبر 2022ء، ص 85
2. ↑  عقیدت کے پھول،ص 82
3. ↑  عقیدت کے پھول،ص 83
**اکالی پھولا سنگھ** (1761–1823) سری اکال تخت صاحب کے جتھیدار تھے۔ آپ مہاراجہ رنجیت سنگھ کے دور میں ایک عظیم سکھ ہیرو اور بااثر مذہبی شخصیت تھے۔ آپ ایک ندھڑک اور جانباز جرنیل تھے، جنھوں نے مہاراجا رنجیت سنگھ کے کئی فوجی حملوں میں اہم کردار نبھایا۔

آپ کے والد ایشر سنگھ، نشانوالی مثل سے متعلق تھے اور انھوں نے 1762 میں سکھوں کے بڑے قتل عام (وڈے گھلوگھارے) کے دوران احمد شاہ درانی کی فوجوں سے لڑتے ہوئی شہادت پائی۔ اس کے بعد آپ کی دیکھ بھال ھ شہید مثل کے بابا نرین سنگھ نے کی، جنھوں نے آپ کو سکھ دھرم کی تعلیم کے ساتھ ساتھ جنگی تربیت بھی دی۔ آپ نے انندپور میں بابا نرین سنگھ کے جتھے میں شامل ہوکر کہی جنگوں میں بھی حصہ لیا۔ بابا نرین سنگھ کے بعد آپ کو جتھے کا سربراہ بنا دیا گیا۔

فوجی کارروائیوں میں مصروف رہنے کے باوجود بابا پھولا سنگھ نے دھرم اور سماجی اصلاح کے کام کو فراموش اور نظر انداز نہیں کیا اور اپنی تعلیمات سے کئی بد رسوم کو دور کیا۔ ؁ 1800 میں بابا اپنے جتھے کے ساتھ امرتسر آگئے اور گردھام کی سیوا سنبھال لی۔ آپ کے ہی حکمُ پر مہاراجا رنجیت سنگھ کو کسی کوتاہی پر مذہبی جرمانہ کیا گیا اور اس کو مہاراجا نے دل و جاں سے قبول کیا تھا۔

مہاراجا رنجیت سنگھ اکثر اکالی فوجوں کی کمان کر تے پھولا سنگھ کی مدد لیتے۔ اکالی فوج، اگرچہ براہ راست مہاراجا کے ماتحت نہیں تھیں لیکن اس کے جنگجو ان کے سارے فوجیوں سے زیادہ دلیر تھے۔فروری، 1807 میں اکالی پھولا سنگھ اور ان کی فوجوں نے قصور کی جنگ میں بہت بہادری سے لڑائی کی اور لاہور کی افواج کو پٹھان گورنر پر فتح یاب ہونے پر کمک کی۔ اس کارنامے کے انعام میں مہاراجا رنجیت سنگھ نے اکالی پھولا سنگھ کی فوج کو پختہ بیرکیں دے دیں ، جو بعد میں نہنگاں دی چھاؤنی کے نام سے مشہور ہوئی ، بعد میں اسے اکالیاں دی چھاؤنی کہا جانے لگا۔

1818 میں ملتان کی جیت کے بعد مہاراجا رنجیت سنگھ نے اکالی پھولا سنگھ کو 'خالصہ راج دے محافظ' کے خطاب سے نوازا۔ اس جنگ میں اکالی بہت بہادری سے لڑے تھے انھوں نے پشاور (1818) اور کشمیر (1819) کی لڑائی میں بھی حصہ لیا۔

نوشہرہ کی جنگ میں 1500 کی فوج کے ساتھ اکالیوں نے چڑھائی کی اور گھمسان کی لڑائی ہوئی۔ اچانک ہی پھولا سنگھ کے گھوڑے کو گولی لگ گئی اور وہ نیچے گر گیا۔ بابا پھولا سنگھ
بھی زخمی ہوئے لیکن آپ ایک ہاتھی پر سوار ہو گئے۔ افغان فوج نے آپ کو گھیر کیا اور آپ اس کی گولیوں کی بوچھاڑ میں آگئے۔ اگرچہ اکالی پھولا سنگھ اور ان کے زیادہ تر ساتھی اس جنگ میں جان سے گئی لیکن پھر بھی جنگ جیت لی اور افغان افواج کو نوشہرہ چھوڑ کر بھاگنا پڑا۔

اکالی بابا پھولا سنگھ نے 14 مارچ، 1823 کو وفات پائی۔ آپ
کی آخری رسومات نوشہرہ کے قریب پرسباک میں پورے فوجی اعزاز کے ساتھ ادا کی گئیں۔ اور اس جگہ ایک یادگار بھی بنائی گئی جس کی دیکھ بھال کے لیے مہاراجا نے ایک جاگیر وقف کی۔ بابا پھولا سنگھ کی یادگار کے طور پر امرتسر میں برج بابا پھولا سنگھ بھی موجود ہے۔

حوالہ جات
---------

* انگریزی ویکیپیڈیا
**ویڈربرن** وکٹوریہ، آسٹریلیا کا ایک دیہی قصبہ ہے جو کالڈر ہائی وے پر 214 کلومیٹر (133 میل) پر واقع ہے۔ وکٹوریہ کے دار الحکومت میلبورن کے شمال میں۔ 2011ءکی مردم شماری میں، ویڈربرن کی آبادی 680 تھی۔ یہ بنیادی طور پر ایک کاشتکاری برادری ہے لیکن اس کے ابتدائی باشندے سونے کی کان کن اور پراسپیکٹر تھے۔

### تاریخ

پوسٹ آفس 1 اگست 1856 ءکو کھولا گیا، اس علاقے میں سونے کا پہلا رش 1852ء میں شروع ہونے کے بعد، لیکن یہ 1858ء تک کورونگ کے نام سے جانا جاتا تھا ریلوے 1883ء میں پہنچی، جس نے ویڈربرن کو چارلٹن اور بینڈیگو سے انگل ووڈ کے راستے ملایا۔ 14 مئی 1884ء کے *بینڈیگو ایڈورٹائزر* میں یہ لکھا گیا تھا: "اس معروف علاقے، کورونگ ویلے کو دوبارہ نام دیا گیا ہے۔ ناموں کی الجھن کے نتیجے میں اس کا تعین کیا گیا ہے، وہاں ایک کورونگ (اب ویڈربرن)، ایک کیرانگ، ایک ماؤنٹ کورونگ اور کورونگ وادی ہے۔ مؤخر الذکر کو اب روزبیری یا روزبری کا باوقار ربی لقب ملا ہے، میں نہیں جانتا کہ کون سا، لیکن میں یہ سوچنے پر مجبور ہوں کہ اس کا نیا عنوان حقیقت سے زیادہ نام میں ہوگا اور یہ کہ لفظ "ویل" اب بھی ہوگا۔ عام طور پر استعمال کیا جاتا ہے." 27 کلو گرام سے زیادہ وزنی ہینڈ آف فیتھ سونے کی ڈلی 1980ء میں ویڈربرن کے قریب کنگور سے ملی تھی۔ یہ لاس ویگاس میں گولڈ نوگیٹ کیسینو کو ایک ملین ڈالر سے زیادہ میں فروخت کیا گیا تھا اور فی الحال وہاں نمائش کے لیے ہے۔ اس دریافت نے ویڈربرن کے علاقے میں سونے کا ایک اور رش پیدا کیا، اس بار میٹل ڈیٹیکٹر کے ساتھ، نہ کہ چنوں اور بیلچوں کے ساتھ۔

حوالہ جات
---------
**حبیب پینٹر** – **Habib Painter** (پیدائش ء 1915 - وفات 22 فروری 1987) ایک معروف اور مقبول قوال ہیں اور روایتی نغموں کے گلوکار بھی ہیں۔

ابتدائی زندگی
-------------

حبیب علی گڑھ میں پیدا ہوئے۔ اپنی زندگی ایک رنگ نویس (پینٹ) کی طرح شروع کیے، اس لیے ان کو "حبیب پینٹر" کہا جانے لگا۔ ایک مرتبہ رئیس مرزا نے حبیب کو کسی پروگرام میں گاتے ہوئے دیکھا اور ان کی سریلی آواز بہت پسند آئی اور انہیں دہلی مدعو کیا۔ حبیب دہلی اپنے ٹروپ کے ساتھ آئے اور قوال کی حیثیت سے اپنی زندگی شروع کی۔ .

پیشہ ورانہ زندگی
----------------

حبیب پینٹر کی آواز بہت اچھی تھی اور زبان پر بھی عبور اچھا تھا۔ بحیثیت قوال کافی مشہور ہوئے۔ تقریباً 50 سال انہوں نے قوالیاں گائیں۔ مانا جاتا ہے کہ حبیب پینٹر کی وجہ سے بہت سارے لوگ قوال بنے۔
حبیب نہ صرف قوالیاں گائیں، بلکہ روایتی گیت، دیہاتی نغمے، صوفیانہ سماع خوانیاں، ہندو دھرم کے فلسفہ والے کئی گیت بھی گائے۔ حبیب 1987ء میں وفات پائی اور علی گڑھ ہی میں دفن ہوئے۔

حبیب روحانی طور پر حضرت نظام الدین اور حضرت امیر خسرو کے مرید تھے۔

ایوارڈ اور اعزازات
------------------

1962 کی بھارت چین جنگ کے دوران، بھارتی فنکاروں نے اپنا اپنا کردار نبھایا۔ حبیب نے اپنی خوشالحانی آواز میں فوجیوں کے لیے گیت، گانے، قوالیاں گایے اور ان قوالیوں کے ذریعے فوجیوں کے حوصلے بڑھائے۔ اس دور کے وزیر اعظم جواھرلال نہرو نے حبیب کو "بلبل ہند" کا خطاب دیا اور اعزازوں سے نوازا۔

مقبول قوالیاں
-------------

* وہ ہر ذرے میں ہے
* نس نس بولے نبی نبی (ص)
* بہت کٹھن ہے ڈگر پنگھٹ کی  (شاعر : حضرت امیر خسرو)
* فنا اتنا تو ہوجاؤں
* باپ کی نصیحت بیٹی کو
* وہ صدا چکر میں رہتے ہیں۔

مزید دیکھیے
-----------

* علی حبیب

حوالہ جات
---------

1. 1 2  Melody and imagery - Delhi - The Hindu
2. ↑  In Praise of The Almighty Sufiana Qawwalis: 100 Years of Recorded Music In India (With Booklet Inside) (Audio CD)
3. ↑
4. ↑  Bazm-e-qawwali - Catalog - UW-Madison Libraries

بیرونی روابط
------------

* youtube – Bahut kathin hai dagar pan ghat ki
* Habib Painters songs on Saregama
* Some more info about his songs on www.in.ask.com
**نشانتھا رانا تونگا** (پیدائش: 22 جنوری 1966ء) سری لنکا کے سابق کرکٹ کھلاڑی ہیں جنھوں نے 1993ء میں دو ایک روزہ بین الاقوامی میچ کھیلے۔ مقامی کرکٹ میں قابل ذکر آل راؤنڈر، وہ سری لنکا کے سابق کپتان ارجونا رانا ٹنگا، سنجیوا راناتوں گا، دمیکا رانا ٹنگا اور پرسنا رانا تونگا کے بھائی ہیں۔

### کرکٹ کے بعد

رانا تونگا سری لنکا کرکٹ کے سابق اعزازی سیکرٹری تھے، سری لنکا میں کرکٹ کی گورننگ باڈی۔ انھوں نے حکومت کی طرف سے مقرر کردہ عبوری کمیٹی کے سیکرٹری کے طور پر بھی کام کیا جو کرکٹ بورڈ کی انچارج تھے جب آئی سی سی کرکٹ عالمی کپ 2011ء کے لیے اسٹیڈیم تعمیر کیے گئے تھے اور ان کی تزئین و آرائش کی گئی تھی۔ سرکاری سری لنکا روپواہنی کارپوریشن۔ جنوری 2012ء میں وہ بلا مقابلہ کرکٹ بورڈ کے سیکرٹری منتخب ہوئے۔ ایک ٹیلی ویژن چینل کے سی ای او کے طور پر رانا ٹنگا کے کردار پر کافی تنازع ہوا ہے، جو صدر مہندا راجا پاکسے کے خاندان کی ملکیت ہے، جسے کرکٹ بورڈ نے نشریاتی حقوق سے نوازا تھا۔ ناقدین کا کہنا ہے کہ سری لنکا کرکٹ میں سیکرٹری رہتے ہوئے کارلٹن اسپورٹس نیٹ ورک کے سی ای او کے طور پر رانا ٹنگا کا کردار مفادات کا ٹکراؤ ہے۔ اب وہ دسمبر 2019ء سے نیشنل واٹر سپلائی اینڈ ڈرینج بورڈ کے چیئرمین کے طور پر خدمات انجام دے رہے ہیں۔

حوالہ جات
---------

1. ↑
2. ↑
بصری صراحت کی پیمائش یا امتحان کے لیے عام طور پر استعمال کیا جانے والا Snellen chart۔
**بصری صراحت** (visual acuity) سے مراد بصارت کی باریکی، تیزی یا صراحت و حادیت (acuteness) کی لی جاتی ہے، یعنی بہتر الفاظ میں یوں کہہ سکتے ہیں کہ بصری صراحت سے مراد اصل میں بصارت کی وہ صلاحیت یا قوت ہوتی ہے کہ جس کی مدد سے نظر مختلف ساختوں کے مابین انکی الگ الگ تمیز یا شناخت کرتی ہے۔ بعض اوقات طب العین میں اگر صرف acuity کا لفظ اختیار کیا گیا ہو تو اس کی مراد کسی بھی نظر آنے والی شے کے لیے بصری آگہی (visual perception) کی حادیت (acuteness) یا تیزی کی لی جاتی ہے جس کے لیے صراحت سے بہتر لفظ حدت کا آتا ہے، اس کی مزید وضاحت کے لیے وجہ تسمیہ۔

وجہ تسمیہ
---------

حدت کا لفظ سائنسی و طبی مضامین میں انگریزی acuity کے معنوں میں استعمال کیا جاتا ہے، جس کے بنیادی معنی تیزی (sharpness) کے ہوتے ہیں۔ اسی سے اس کے عام معنی حرارت کی تیزی (sharpness) کے بھی آتے ہیں اور مفہوم کو وسیع کرکہ بعض اوقات بذات خود حرارت و تپش کے معنوں میں استعمال کر لیا جاتا ہے۔ انگریزی میں یہ لفظ acuite سے ماخوذ ہوا ہے جو خود لاطینی کے acutus سے بنا ہے جس کے معنی و مفہوم حاد (acute) اور تیزی (sharp) کے ہوتے ہیں۔ یہاں مضمون کے عنوان میں حدت کی بجائے صراحت کا لفظ استعمال کرنے کی وجوہات یوں ہیں کہ ایک تو یہ کہ ؛ گویا visual acuity کے لیے، بصری حدت کا لفظ درست ہے مگر حدت کے حرارت کے ساتھ بکثرت عام استعمال کی وجہ سے اپنی تیزی و صراحت کے مفہوم کے باوجود ابہام پیدا کر سکتا ہے، دوسرے یہ کہ موجودہ معلومات کی رو سے قیاس ہے کہ acuity کا لفظ دیگر سائنسی اصطلاحات میں شائد نا ہونے کے برابر ہے لہذا صراحت کا انتخاب کسی دوسری ایسی اصطلاح سے متصادم ہونے کا امکان کم ہی ہے کہ جس میں acuity کا لفظ آئے۔
**بہو بیگم** (انگریزی: Bahu Begum)
1967ء کی بالی وڈ ہے جس کی ہدایت کاری ایم۔ صادق نے کی ہے، اور اس میں پردیپ کمار، مینا کماری اور اشوک کمار نے اداکاری کی ہے۔  فلم کی موسیقی روشن کی ہے اور بول ساحر لدھیانوی کے ہیں۔

کہانی
-----

یہ فلم لکھنؤ میں سیٹ کی گئی ہے، جہاں رنڈوے، نواب مرزا سلطان اپنی بیٹی زینت جہاں کے ساتھ ایک پرانی حویلی میں رہتے ہیں، کیونکہ ان کے پاس اب زیادہ دولت نہیں ہے۔ وہ دولت مند ہونے کا دکھاوا کرتے ہیں، حویلی کا کچھ حصہ کرائے پر دیتے ہیں، اور بیٹی ایسی آسائشوں کی خواہش رکھتی ہے جو باپ برداشت نہیں کر سکتا۔ وہ زیورات دیکھنے کے لیے مقامی زیورات کی دکان پر جاتی ہے (اس بہانے میں کہ وہ خریدے گی) جو وہ برداشت نہیں کر سکتی۔ وہاں ایک امیر آدمی نواب سکندر مرزا اسے دیکھتا ہے اور اس سے محبت کرتا ہے۔ دوسری طرف زینت کو نواب یوسف کی محبت ہے اور وہ ہر جمعرات کو قریبی صوفی مزار پر ایک دوسرے سے ملتے ہیں۔

تقدیر کے ایک موڑ میں، یوسف کے چچا نے اتفاق سے اس کی شادی نواب سکندر مرزا کے ساتھ طے کر لی، حالانکہ وہ سمجھتی ہے کہ یہ یوسف کے ساتھ ہے۔ جب اسے حقیقت معلوم ہوئی تو شادی کا دن ہے۔ دلہن کا لباس پہن کر وہ مقامی مزار پر جاتی ہے جہاں جمعرات کو یوسف سے ملنے کی امید ہوتی ہے۔ لیکن چونکہ یوسف شہر سے باہر ہے، وہ کبھی نہیں دکھاتا اور زینت بیہوش ہو جاتی ہے۔ دوسری طرف اس کے بغیر شادی کی تقریب شروع ہو چکی ہے کیونکہ سب کا خیال ہے کہ دلہن (اس زمانے کے رواج کے مطابق) پردے کے پیچھے اپنی گاڑی میں ہے اور اس کی خاموشی "اس کے ہاں" کہنے کے مترادف ہے۔ نواب سکندر مرزا کی حویلی میں ڈولی خالی آتی ہے۔ اسے معلوم نہیں کہ کیا ہوا، وہ اور اس کی بہن ثریا اس حقیقت کو چھپاتے ہیں کہ بہو بیگم اس میں نہیں ہیں، بلکہ یہ اعلان کرتے ہیں کہ وہ بیمار ہے، اور اس طرح کوئی بھی ان سے ملنے کے قابل نہیں ہے۔

زینت آدھی رات کو مزار پر جاگتی ہے اور گھر واپس آتی ہے لیکن اس کے ذلیل اور ناراض والد نے اسے وہاں سے جانے کو کہا۔ اس کے بعد وہ پناہ لینے کے لیے یوسف کے گھر جاتی ہے، یہ جانتے ہوئے بھی کہ وہ شہر سے باہر ہے، اور اسے اس کے ماموں، میر قربان علی نے بتایا کہ یوسف اس سے محبت نہیں کرتا اور کچھ مہینوں کے لیے الہ آباد چلا گیا ہے۔ اس کے بعد وہ اپنے سسرال جاتی ہے لیکن اپنے 'شوہر' کے ساتھ آزادانہ بات کرنے سے قاصر ہے کیونکہ وہ ناراض اور پریشان ہے۔ تباہی کے عالم میں وہ وہاں سے قریبی درگاہ (صوفی مزار) پر واپس جانے کے لیے بھاگتی ہے، لیکن رات گئے اپنے فنکشن سے واپس آتے ہوئے گھوڑے کی گاڑی کے سامنے گر جاتی ہے جس پر ایک درباری سوار ہوتا ہے۔ زینت نزیراں بائی کے گھر جاگتی ہے جس نے اسے سڑک سے بچایا تھا۔

مزید دیکھیے
-----------

* مینا کماری

حوالہ جات
---------

1. ↑
2. ↑  "Bahu Begum (1967 film)"۔ Complete Index To World Film (CITWF) website۔ 4 اپریل 2016 میں اصل سے آرکائیو شدہ۔ اخذ شدہ بتاریخ 16 فروری 2023  الوسيط `|url-status=` تم تجاهله (معاونت); تحقق من التاريخ في: `|access-date=, |archive-date=` (معاونت)
3. ↑  "Film songs of Bahu Begum (1967 film)"۔ Muvyz.com website۔ 12 نومبر 2019 میں اصل سے آرکائیو شدہ۔ اخذ شدہ بتاریخ 16 فروری 2023  الوسيط `|url-status=` تم تجاهله (معاونت); تحقق من التاريخ في: `|access-date=, |archive-date=` (معاونت)
**قلعہ تاروت**( عربی: قلعة تاروت ) ایک تاریخی قلعہ ہے جو مشرقی سعودی عرب کے شہر قطیف کے وسط میں واقع تاروت جزیرے کی ایک پہاڑی کی چوٹی پر واقع ہے۔ یہ محل 5000 قبل مسیح تعمیر کیا گیا تھا۔یہ محل خود فونیقی کے ایک پرانے مندر کی بنیاد پر تعمیر کیا گیا تھا ، جو عشتروت کے لیے وقف کیا گیا تھا ، امارات کے دوران دوسرے محققین کا خیال ہے کہ یہ فارسی خلیج پر پرتگالی حملے کے دوران 1515 سے 1520 ء کے درمیان 16 ویں صدی میں تعمیر کیا گیا تھا اور ان میں سے ایک دفاعی نقطہ تھا جب انھوں نے اسے 29 مارچ 1544 میں بحال کیا  ۔ تاروت قلعے اصل میں دلمون تہذیب کے عروج کے دوران تعمیر کیا گیا تھا ، جو میسوپوٹیمین دیویوں ، جیسے اشٹار کی پوجا کے لیے وقف تھا ، جس کا نام ٹراؤٹ سے لیا گیا ہے۔ یہ قلعہ 5000 سال پہلے کا ہے ، جس میں بہت سارے لکھے ہوئے آثار ملتے ہیں جیسا کہ میسوپوٹیمین خدا کے مجسمے۔ سولہویں صدی میں پرتگالیوں نے حملہ کیا اور انھوں نے فوجی اڈے کے طور پر استعمال کیا اور بعد میں اسے کھنڈر میں چھوڑ دیا گیا۔ اس میں انڈاکار کی شکل کا فاسد اندرونی منصوبہ ہے جس کا کل رقبہ 600 مربع میٹر (6,500 فٹ مربع) ، جس کی چاروں طرف سمندری کیچڑ ، جپسم اور فوورش پتھروں سے بنی ایک وسیع دیوار ہے۔ اس کے 4 مینار تھے جن میں ایک جنگ کے دوران تباہ ہو گیا تھا۔ 

قلعہ تاروت جزیرے کے وسط میں ایک پہاڑی پر واقع ہے۔ پہاڑی جزیرے پر سب سے اونچا مقام ہے۔ اس قلعے کے علاوہ ایک چشمہ بھی ہوا کرتا تھا جسے "آیئن الودہ" (پرانا موسم بہار) کہا جاتا ہے جو جزیرے کے لیے پانی کا بنیادی ذریعہ تھا۔

مزید دیکھیے
-----------

* قلات القطیف
* سعودی عرب میں سیاحت

حوالہ جات
---------

1. ↑  علي الدرورة (2001)۔ تاريخ الاحتلال البرتغالي للقطيف 1521-1572م۔ أبو ظبي: المجمع الثقافي
2. ↑  الأنصاري، جلال بن خالد الهارون - 24 / 3 / 2011م العدد (60) آرکائیو شدہ (Date missing) بذریعہ alwahamag.com (Error: unknown archive URL) - مجلة الواحة


|  |  |
| --- | --- |
| باب آئیکن | باب Saudi Arabia  |
**جگمے وانگچوک** ( 1905 - 30 مارچ 1952) 26 اگست 1926 سے اپنی موت تک بھوٹان کا دوسرا ڈروک گیلپو یا بادشاہ تھا۔ انہوں نے اپنے دور حکومت میں قانونی اور بنیادی ڈھانچہ جاتی اصلاحات کو مضبوط بنایا۔ بھوٹان نے اس عرصے کے دوران بیرونی دنیا سے تقریباً مکمل تنہائی برقرار رکھی۔ اس کے صرف خارجہ تعلقات ہندوستان میں برطانوی راج کے ساتھ تھے، جسے وہ سکم کی طرح ایک محفوظ ریاست کہا جاتا تھا۔ ان کی جگہ ان کے بیٹے جگمے دورجی وانگچک نے سنبھالی تھی۔

ابتدائی زندگی
-------------

جگمے وانگچوک 1905 میں وانگ ڈیو فوڈرنگ ڈسٹرکٹ کے تھنلے ربٹن محل میں پیدا ہوئے۔ انہوں نے اپنی تعلیم وانگڈیچولنگ پیلس میں حاصل کی، جہاں انہوں نے انگریزی اور ہندی سیکھی اور مذہبی تعلیم حاصل کی۔  یوگین وانگچک کے پہلے بیٹے کے طور پر، جگمے سے اپنے والد کی جانشینی کی توقع کی جا رہی تھی۔ اسی مناسبت سے انہیں 1923 میں پینلوپ آف ترونگسا کا خطاب دیا گیا۔

دور اقتدار
----------

جگمے وانگچوک 1926 میں یوگین وانگچک کی موت کے بعد تخت پر بیٹھے۔ انہوں نے 14 مارچ 1927 کو پوناکھا میں اپنی رسمی تاجپوشی حاصل کی۔  انہوں نے بنیادی طور پر اپنی توانائیاں اندرونی تعمیرات اور بنیادی ڈھانچے کے منصوبوں پر مرکوز کیں: مثال کے طور پر، جگمے نے مشرقی بھوٹان میں ڈیزونگ اور خانقاہوں کی تزئین و آرائش کی نگرانی کی،  اور ملک میں کئی اسکولوں کی بنیاد رکھی اور ان کی تزئین و آرائش کی۔  انہوں نے کئی شاہی رہائش گاہیں بھی تعمیر کیں، جن میں ترونگسا میں کوینگا ربٹن کا سرمائی محل اور سمدروپچولنگ اور ڈومکھر میں اضافی رہائش گاہیں شامل ہیں۔  جگمے دیگر بنیادی ڈھانچے کے منصوبوں میں دلچسپی رکھتا تھا، جیسے کہ سڑکوں کو بہتر بنانا اور طبی سہولیات کو جدید بنانا، لیکن آمدنی کی کمی کی وجہ سے ان منصوبوں کو آگے بڑھانے سے قاصر تھا۔  جگمے نے بھوٹان کے قوانین کی انتظامیہ پر بھی بھرپور توجہ دی۔ اس نے قتل کے علاوہ تمام جرائم کے لیے سزائے موت کی حوصلہ شکنی کی، شہریوں پر عدالتی فیس کم کی، اور شہریوں کو اجازت دی کہ وہ نچلے حکام کے فیصلوں کے خلاف اپیل کرنے کے لیے اس سے رابطہ کریں۔  1952 کے اوائل میں، جگمے بیمار ہو گئے، اور انھوں نے ایسے شگون دیکھے جن سے انھیں یقین ہو گیا کہ وہ مر جائے گا۔ نتیجتاً، اس نے اپنے آخری ایام تیر اندازی کی مشق میں گزارنے کا عزم کیا، جو اس کے پسندیدہ مشاغل میں سے ایک تھا۔ تاہم، اس دوران اس کی حالت بگڑ گئی، اور دس دن کے بعد وہ اتنا بیمار ہو گیا تھا کہ تیر اندازی جاری رکھ سکے۔ وہ 30 مارچ کو برطانیہ کے بادشاہ جارج ششم کے انتقال کے ڈیڑھ ماہ بعد (جو عملی طور پر ہندوستان اور اس کی شاہی ریاستوں بشمول بھوٹان کے آخری شہنشاہ تھے) 6 فروری کو انتقال کر گئے۔

اولاد
-----

دوسرے بادشاہ، جگمے وانگچک کے اپنے دو کراس کزن، *آشی* پھنتشو چوڈن اور اس کی بہن، *آشی* پیما ڈیچن کے ساتھ پانچ بچے تھے۔

* تیسرا بادشاہ (ڈروک گیالپو) جگمے دورجی وانگچک (اپنی پہلی بیوی کے ذریعے)۔
* شہزادی (ڈروک گیلسیم) چوکی وانگمو وانگچک (اپنی دوسری بیوی کے ذریعہ)۔
* پرنس (ڈروک گیلسی) نمگیل وانگچک، پارو کا 26 واں *پینلوپ* (اپنی دوسری بیوی کے ذریعے)۔
* شہزادی (ڈروک گیلسیم) ڈیکی یانگزوم وانگچک (اپنی دوسری بیوی کے ذریعہ)۔
* شہزادی (ڈروک گیلسیم) پیما چوڈن وانگچک (اپنی دوسری بیوی کے ذریعہ)۔

مزید دیکھیں
-----------

* خاندان وانگچوک

حوالہ جات
---------

1. ↑
2. ↑  Lham Dorji, p. 30
3. ↑  Lham Dorji, p. 31
4. ↑  Lham Dorji, p. 32
5. ↑  Lham Dorji, p. 35
6. ↑  Lham Dorji, p. 39
7. ↑  Lham Dorji, p. 33
8. ↑  Lham Dorji, p. 38
9. ↑  Lham Dorji, pp. 44–45
10. ↑  Lham Dorji, p. 45
**ولیم میک ڈوگل "میک" اینڈرسن** (پیدائش: 8 اکتوبر 1919ء ویسٹ پورٹ، ویسٹ کوسٹ)|وفات: 21 دسمبر 1979ء کرائسٹ چرچ، کینٹربری) نیوزی لینڈ کے کرکٹ کھلاڑی تھے جنھوں نے 1946ء میں ایک ٹیسٹ میچ کھیلا۔ ان کے بیٹے رابرٹ اینڈرسن نے 1970ء کی دہائی میں نیوزی لینڈ کے لیے بین الاقوامی کرکٹ کھیلی۔

### کرکٹ کیریئر

میک اینڈرسن کینٹربری کے لیے 1938–39ء سے 1949–50ء تک بطور بلے باز اور کبھی کبھار لیگ اسپنر کھیلے۔ اس نے اپنا سب سے زیادہ اسکور 1945–46ء میں بنایا، جب اس نے اوٹاگو کے خلاف کینٹربری کے لیے بیٹنگ کا آغاز کرتے ہوئے 396 منٹ میں 137 رنز بنائے اس کے فوراً بعد اس نے آسٹریلیا کے خلاف کینٹربری کے لیے 61 رنز بنائے اور ویلنگٹن میں آسٹریلیا کے خلاف واحد ٹیسٹ کے لیے منتخب ہوئے۔ وہ اس میچ میں ٹیسٹ ڈیبیو کرنے والے چھ نیوزی لینڈرز میں سے ایک تھے۔ ان میں سے پانچ کے لیے، بشمول اینڈرسن، یہ ان کا واحد ٹیسٹ تھا۔ اس نے 4 اور 1 بنائے اس نے 1948-49ء پلنکٹ شیلڈ میں تین 50 کے ساتھ 71.25 پر 285 رنز بنائے اور ٹرائل میچ میں کھیلا، لیکن بعد میں انگلینڈ کے دورے کے لیے منتخب نہیں کیا گیا۔

### وفات

میک اینڈرسن 21 دسمبر، 1979ء کرائسٹ چرچ، کینٹربری، میں 60 سال 74 دن کی عمر میں اس دنیا سے رخصت ہوئے۔

مزید دیکھیے
-----------

* کرکٹ
* ٹیسٹ کرکٹ
* نیوزی لینڈ قومی کرکٹ ٹیم
* نیوزی لینڈ کے ٹیسٹ کرکٹ کھلاڑیوں کی فہرست
* بین الاقوامی کرکٹ خاندانوں کی فہرست

حوالہ جات
---------

1. ↑
2. ↑
| اصطلاح | term |
| --- | --- |
| بادی بادیت  بادیہ  مکرر نمونہ گیری | bootstrap  bootstrapping  bootstrapped  resampling |

احصائی تخمینوں کے لیے ڈیٹا (data) تجربات سے حاصل کیا جاتا ہے۔ چونکہ ایسا ڈیٹا عموماً محدود مقداد میں میسر ہوتا ہے، اس لیے *بادی طریقہ* میں بجائے ڈیٹا کو براہ راست احصائی تخمینہ کے لیے استعمال کرنے کے اس ڈیٹا سے مسئلہ کی توزیع احتمال نکالی جاتی ہے اور اس توزیع کو مانتے ہوئے کمپیوٹر پر مونٹے کارلو تشبیہ کے بہت زیادہ تجربات کر کے اصل مقداروں کا احصائی تخمینہ لگایا جاتا ہے۔

مثال 1
------

| فرد # | احتمال توزیع {\displaystyle p\_{a},\,p\_{b},\,p\_{j}} |
| --- | --- |
| 1 | 0.7, 0.2, 0.1 |
| 2 | 0.3, 0.4, 0.3 |
| ... | ........... |
| 1000 | 0.1, 0.5, 0.4 |

مثال کے طور پر انتخابات سے پہلے اکثر چنے ہوئے محدود لوگوں سے پوچھ کر یہ اندازہ لگایا جاتا ہے کہ کس سیاسی جماعت کی کتنی حمایت عوام میں موجود ہے۔ اگر 1000 میں سے 300 جماعت الف کو ووٹ ڈالنے کا بتاتے ہیں، 430 جماعت ب اور 270 جماعت ج، تو "عام طریقہ" میں یہ اندازہ لگایا جا سکتا ہے کہ جماعت الف، ب، ج کی حمایت بالترتیب 30%، %43 اور 27% فیصد ہے۔ "بادی طریقہ" میں ہر فرد سے پوچھا جائے گا کہ اس بات کا کیا احتمال ہے کہ وہ جماعت الف، ب، ج کو ووٹ ڈالیں گے۔ اس طرح ہمارے پاس 1000 توزیع حاصل ہوں گی۔ جدول میں دکھایا گیا ہے کہ فرد#1 نے بتایا کہ اس کا جماعت الف کو ووٹ دینے کا احتمال 10% ہے اور جماعت ب کو 20% اور جماعت ج کو %70۔ ان 1000 توزیع کو بنیاد بنا کر ہم مونٹے کارلو تشبیہ کے ذریعہ کمپیوٹر پر (کہو) ایک سو ہزار (100000) تجربات کر کے ہر جماعت کی حمایت کا تخمینہ لگائیں گے (ہر توزیع کے ساتھ 100 تشبیہ)۔

مثال 2
------

فرض کرو کہ تجربہ سے یہ ڈیٹا

213، 197، 167، 201
حاصل ہوا ہے۔ ہم اس کا اوسط اور اعتماد وقفہ نکالنا چاہتے ہیں۔ چونکہ اعتماد وقفہ کے لیے تفاوت کا تخمینہ بھی ڈیٹا سے لگانا ہو گا، مگر ظاہر ہے کہ اس کے لیے ڈیٹا کی تعداد ناکافی ہے۔ اس لیے ڈیٹا کا مکرر نمونہ گیری کرنا مفید ہے۔ اصل ڈیٹا میں سے ہم 1/4 احتمال سے چار چنتے ہیں (دیکھو)۔

213، 167، 201، 167
غور کرو کہ مکرر نمونہ گیری میں کوئی نمونہ دوبارہ بھی شامل ہو سکتا ہے۔ 
پھر یہ مکرر نمونہ گیری کمپیوٹر پر ایک ہزار بار دہراتے ہیں۔ 

167، 213، 197، 197
197، 201، 167، 213
.. .. .. .. .. .. . .
یہ مکرر نمونہ جات تفاوت کا تخمینہ لگانے کے لیے استعمال کرتے ہیں۔

مزید دیکھیے
-----------

* مونٹے کارلو تشبیہ

حوالہ جات
---------

1. ↑  مطلوب الفاظ

`E=mc2`     اردو ویکیپیڈیا پر ریاضی مساوات کو بائیں سے دائیں LTR پڑھیٔے     ریاضی علامات
**کیشونا اینیکا نائٹ** (پیدائش: 19 فروری 1992ء) ایک باربیڈین خاتون کرکٹ کھلاڑی ہیں جو بارباڈوس اور ویسٹ انڈیز کے لیے بائیں ہاتھ کے بلے باز کے طور پر کھیلتی ہیں۔ ان کی جڑواں بہن، کیسیا بھی بارباڈوس اور ویسٹ انڈیز کے لیے کھیلتی ہیں۔ اکتوبر 2021ء میں، انہیں زمبابوے میں 2021ء خواتین کرکٹ عالمی کپ کوالیفائر ٹورنامنٹ کے لیے ویسٹ انڈیز کی ٹیم میں شامل کیا گیا۔  وہ 19 فروری 1992ء میں پیدا ہوئیں۔

کیریئر
------

### ٹیمیں

کیشونا نائٹ نے اپنے کیریئر میں کئی ٹیموں کی نمائندگی کی جن میں قابل ذکر مندرجہ ذیل ہیں:

* بارباڈوس خواتین
* ویسٹ انڈیز خواتین

### ایک روزہ کرکٹ کیریئر

کیشونا نائٹ نے 47 ون ڈے میچ کھیلے، جس میں 44 اننگز شامل ہیں، وہ 8 بار ناٹ آؤٹ رہیں۔ کیشونا نائٹ نے 800 اسکور کیے۔ انھوں نے 22.22 کی اوسط سے اسکور بنائے، ان کا بہترین اسکور 88 رہا۔ انھوں نے 1 نصف سینچری اور کوئی سینچری بھی نہیں بنائی۔ انھوں نے اپنے ون ڈے کیریئر میں 4 چھکے اور 80 چوکے مارے۔ انھوں نے اپنے ون ڈے کیریئر میں 14 کیچ پکڑے۔ انھوں نے کل 48 گیندیں پھینکیں 1 وکٹیں حاصل کیں ان کی گیند بازی کی اوسط 54.00 رہی جس میں ایک دفعہ بھی چار وکٹیں یا پانچ دفعہ پانچ وکٹیں شامل نہیں ہیں۔ ان کی بہترین گیند بازی 1/3 رہی۔

### ٹی ٹوئنٹی کیریئر

کیشونا نائٹ نے 46 ٹی ٹوئنٹی میچ کھیلے، جس میں 42 اننگز شامل ہیں، وہ 6 بار ناٹ آؤٹ رہیں۔ کیشونا نائٹ نے 438 اسکور کیے۔ انھوں نے 12.16 کی اوسط سے اسکور بنائے، ان کا بہترین اسکور 31 رہا۔ انھوں نے 0 نصف سینچریاں اور 0 سینچریاں بنائی۔ انھوں نے اپنے کیریئر میں 5 چھکے اور 34 چوکے مارے۔ انھوں نے اپنے کیریئر میں 14 کیچ پکڑے۔ انھوں نے ٹی ٹوئنٹی کرکٹ میں ون ڈے کرکٹ کے برعکس گیندبازی نہیں کی۔

### حالیہ کرکٹ

انہوں  نے آسٹریلیا، انگلینڈ، ہندوستان، پاکستان، جنوبی افریقہ، سری لنکا کے خلاف سال 2013ء سے 2022ء تک کرکٹ میچ کھیلے۔ انہوں نے حالیہ میچ پاکستان وومن، تھائی وومن، جنوبی افریقہ وومن سال 2021ء میں ہرارے، کراچی، کولج اور نارتھ ساؤنڈ گراؤنڈ میں کھیلے۔ کرکٹ کھیلنے کا آغاز انہوں نے بچپن سے ہی کر دیا تھا اور کم عمری میں بین الاقوامی میچ کھیلنے میں کامیاب رہیں۔

بیرونی روابط
------------

* معلومات کھلاڑی: کیشونا اینیکا نائٹ  ای ایس پی این کرک انفو سے

حوالہ جات
---------

1. ↑  "Kyshona Knight"۔ ESPN Cricinfo۔ اخذ شدہ بتاریخ 9 اپریل 2014  تحقق من التاريخ في: `|access-date=` (معاونت)
2. ↑  "Kyshona Knight"۔ CricketArchive۔ اخذ شدہ بتاریخ 20 مئی 2021  تحقق من التاريخ في: `|access-date=` (معاونت)
3. ↑  "Campbelle, Taylor return to West Indies Women squad for Pakistan ODIs, World Cup Qualifier"۔ ESPN کرک انفو۔ اخذ شدہ بتاریخ 26 اکتوبر 2021  تحقق من التاريخ في: `|access-date=` (معاونت)
**کینٹربری** **صوبہ** 1853 ءسے 1876ء میں صوبائی حکومت کے خاتمے تک نیوزی لینڈ کا ایک صوبہ تھا۔ اس کا دار الحکومت کرائسٹ چرچ تھا۔

### تاریخ

کینٹربری کی بنیاد دسمبر 1850ء میں چرچ آف انگلینڈ سے وابستہ بااثر انگریزوں کی کینٹربری ایسوسی ایشن نے رکھی تھی۔ (ابتدائی طور پر صوبے میں رہائش کو چرچ کے ارکان تک محدود کرنے کی کوشش کی گئی تھی لیکن اسے ترک کر دیا گیا تھا۔)  *شارلٹ جین* اور *رینڈولف* - پہلے چار جہازوں میں سے پہلے دو - 16 دسمبر 1850ء کو اس علاقے میں پہنچے۔ بعد میں صوبے کی سالگرہ کے دن کے طور پر منایا گیا۔  1852ء میں برطانیہ کی پارلیمنٹ نے نیوزی لینڈ کا آئین ایکٹ 1852ء منظور کیا جس نے دیگر چیزوں کے ساتھ ساتھ صوبائی کونسلیں بھی قائم کیں۔ آئین میں کینٹربری ایسوسی ایشن کے لیے مخصوص دفعات شامل ہیں۔ پہلا یہ کہ نئی جنرل اسمبلی ( نیوزی لینڈ کی پارلیمنٹ ) کینٹربری ایسوسی ایشن کے قیام کے قانون میں ترمیم نہیں کر سکی،  دوسرا یہ کہ کینٹربری ایسوسی ایشن اپنے اختیارات ایک نئی قائم شدہ صوبائی حکومت (صوبہ کینٹربری) کے حوالے کر سکتی ہے۔

حوالہ جات
---------

1. ↑  *EB* 1878ء
2. ↑  Nancy Swarbrick (16 December 2013)۔ "Public holidays – Celebrating communities"۔ Te Ara: The Encyclopedia of New Zealand۔ اخذ شدہ بتاریخ 20 اپریل 2014
3. ↑  Constitution Act 1852ء، Section 75
4. ↑  Constitution Act 1852ء، Section 76
فاطمہ لطیف کی تصویر۔ تصویر کے ایک جانب آئی آئی ٹی چینائی کے وہ طلبہ جو اس خود کشی کے خلاف احتجاج کر رہے ہیں۔
**فاطمہ لطیف** آئی آئی ٹی، چینائی، بھارت میں پڑھنے والی ایک طالبہ تھی جس نے مبینہ طور پر اپنے تعلیمی ادارے کے ایک پروفیسر کے تعصب آمیز رویے کے خلاف 9 نومبر، 2019ء کو اپنے ہاسٹل کے پنکھے سے خود کو لٹکا کر خود کشی کی تھی۔ یہ اتفاق سے وہی تاریخ ہے جس دن سپریم کورٹ نے ایودھیا، اتر پردیش میں واقع بابری مسجد کی منہدمہ اراضی کے تنازع کا فیصلہ سنایا اور اس اراضی کی ملکیت اس مقدمے کے ایک ہندو فریق کے حوالے کی، جب کہ مسلمانوں کی راحت کے لیے الگ سے پانچ ایکڑ زمین حوالے کرنے کا حکم دیا تھا۔ ان دو واقعات جن کا بظاہر کوئی تال میل نہیں ہے، یکساں پیش آنا بھارت کے مسلمانوں کے حلقے میں اضطرابی کیفیت برپا کرنے کا باعث بنا۔

واقعہ
-----

فاطمہ لطیف کا تعلق کیرلا کے کولم علاقے سے تھا۔ وہ آئی آئی ٹی، چینائی میں ہیومینیٹیز اینڈ ڈیولپمنٹ اسٹڈیز کی طالبہ تھی۔ اطلاعات کے مطابق اس کا ایک پروفیسر سے تصادم چند نشانات کے نہ دیے جانے سے شروع ہوا۔ وہ پروفیسر کے رویے کے خلاف صدر شعبہ سے بھی رجوع ہوئی۔ مگر اس کوشش میں پروفیسر اس بات کو اپنی انا کا معاملہ سمجھ لیا اور ستانے لگا۔ ناچاقی صورت حال کی ایک وجہ بھی بتائی گئی کہ پروفیسر ملک کے اکثریتی فرقے سے تعلق رکھتا تھا اور یہ طالبہ ایک اقلیتی فرقے سے تعلق رکھتی تھی۔ مبینہ طور پر ہراسانی کی وجہ سے 9 نومبر 2019ء کو فاطمہ نے ہاسٹل کے پنکھے سے لٹک کر جان دیتی۔ اس کے ساتھ کوئی خود کشی کا نوٹ دست یاب نہیں ہوا۔ تاہم اس ہراسانی کا تذکرہ اس کے موبائل فون میں موجود تھا۔ اگر واقعہ پایۂ ثبوت کو پہنچ جائے تو یہ اپنے آپ میں ملک میں خراب نظیر بن کر ابھر سکتی ہے، کیوں کہ آئی آئی ٹی ملک بھر میں ٹیکنالوجی اور انجینئری کی تعلیم کے سب سے معیاری ادارے سمجھے جاتے ہیں اور اس واقعے تک ان پر کہیں کسی گوشے سے انگلی نہیں اٹھائی گئی تھی۔

رد عمل
------

فاطمہ لطیف کی موت پر سماجی میڈیا پر کافی احتجاج کیا گیا۔ تمل ناڈو کے وزیر اعلٰی پلانی سوامی نے مکمل تحقیقات اور کار روائی کا وعدہ کیا۔ اس واقعے کے خلاف تمل ناڈو کی مسلمان تنظیموں اور علی گڑھ مسلم یونیورسٹی کے طلبہ نے شدید احتجاج کیا۔

مزید دیکھیے
-----------

* ذیشان علی خان
* بھارت میں ہجومی تشدد

حوالہ جات
---------

1. ↑  Students seek justice for Fathima Latheef, Kerala Muslim girl who killed herself after alleged religious discrimination in IIT Madras: A note in her mobile phone had mentioned some faculty names as the cause of her death
2. ↑  Fathima Latif death: CM has assured a fair investigation, says fatherFathima's father had met Tamil Nadu Chief Minister Edappadi K Palaniswami and DMK president M K Stalin on Friday.
3. ↑  Justice for Fathima: AMU Students Protest over IIT-M Student’s SuicideProtesting students allege religious discrimination, seek immediate probe into ‘institutional murder’
**غلام محمد مصطفٰی درانی** یا **جی ایم ایم درانی** (1919ء - 8 ستمبر 1988ء) ایک بھارتی ریڈیو ڈراما فنکار، پلے بیک گلوکار، اداکار اور موسیقی ڈائریکٹر تھا۔
وہ ریڈیو ڈراما آرٹسٹ اور دہلی اسٹیشن، لاہور اسٹیشن اور بمبئی ایئر ( آکاشوانی ، ریڈیو براڈکاسٹر) کے تمام وقت گلوکار تھے۔ ان کی مادری زبان اگرچہ پشتو تھی مگر اس کی ہندی، پنجابی و اردو پر بھی مضبوط گرفت تھی۔ انہوں نے 1930ء، 1940ء اور 1950ء کی دہائیوں میں اردو، پشتو، پنجابی سمیت بھارت کی کئی فلموں میں گانے گائے۔
50 کی دہائی کے بعد درانی نے گلوکاری کم کر دی وہ ریڈیو براڈ کاسٹر ذو الفقار علی بخاری کے شاگرد تھے۔
انہوں نے پلے بیک گلوکاری کے ذریعے اپنی شناخت پیدا کرنے کی کوشش کی اور کے ایل سہگل کی گلوکاری کے انداز کو نہیں اپنایا۔
جی ایم درانی کی قرآن خوانی، اداس گانوں، رومانٹک گیت، بھجن، قوالیاں، حب الوطنی پر مبنی گانے قابل ذکر ہیں۔
وہ ان پہلے مسلمان گلوکاروں میں سے ایک تھے جس نے ہندو دیوتاؤں کے بھجن گائے۔ اس موقع پر ایم درانی پنجابی کے سب سے سینئیر گلوکار اور اداکار بھی تھے۔

ابتدائی زندگی
-------------

جی ایم درانی 1919ء میں پشاور برطانوی بھارت میں پیدا ہوئے۔ وہ ایک پشتون تھے۔ محمد زئی درانی کے قبیلہ سے تعلق رکھتے تھے۔
وہ ایک قدامت پسند خاندان تھا جہاں چائے تک نہیں پی جاتی تھی اور دودھ، لسی جیسے مشروبات کو ہی منتخب کیا جاتا تھا ۔ جب انہوں نے سنے ہوئے کچھ گانوں کو گایا تو لوگ ان کے بارے میں یہی کہتے کہ اسے بمبئی جانا چاہئیے کیونکہ اس کی آواز بہت اچھی تھی۔ اس کے دماغ میں اداکار بننے کا خیال پیدا ہوا اور وہ گھر بار چھوڑ کر پیسہ کمانے نکل پڑا۔

خاندان
------

اس کی ماں اس کے بچپن میں ہی گزر گئی تھی۔ جب وہ بڑا ہوا تو اس کا والد اس کی تعلیم و تربیت کے معاملے میں بہت سخت مزاج کا حامل تھا۔ اس کے گھر میں صرف اس کی دادی اس کا ساتھ دیتی تھی لیکن اپنے بیٹے کے غصہ کے سامنے وہ بھی اسے نہیں بچا سکتی تھی۔

شادی
----

مشہور اداکارہ جیوتی، جس کے ساتھ اس نے گلوکاری کی، اس خوبصورت پٹھان جو شاندار آواز کا مالک بھی تھا، سے بہت متاثر ہوئی۔ اس کا اصل نام ستارہ بیگم تھا۔ وہ اس سے محبت میں مبتلا ہوا اور انہوں نے جلد ہی شادی کر لی۔
جیوتی، وحیدان کی سب سے چھوٹی بہن تھی جس نے علی بابا سمیت کئی فلموں میں کام کیا۔

حوالہ جات
---------

1. ↑  "G.M. Durrani, G.M. Durrani Information"۔ 24 ستمبر 2015 میں اصل سے آرکائیو شدہ۔ اخذ شدہ بتاریخ 27 مئی 2018  الوسيط `|url-status=` تم تجاهله (معاونت)
2. 1 2  "آرکائیو کاپی"۔ 03 اپریل 2015 میں اصل سے آرکائیو شدہ۔ اخذ شدہ بتاریخ 27 مئی 2018  الوسيط `|url-status=` تم تجاهله (معاونت)
3. ↑  "آرکائیو کاپی"۔ 02 اپریل 2015 میں اصل سے آرکائیو شدہ۔ اخذ شدہ بتاریخ 27 مئی 2018  الوسيط `|url-status=` تم تجاهله (معاونت)
**بوائے فرینڈ** (انگریزی: Boyfriend) کوئی مرد حضرات سے تعلق رکھنے والے دوست، ملاقاتی ہے جو اکثر کسی شخص کی باضابطہ ساتھی رہتی ہے۔ اس سے تعلق کی نوعیت افلاطونی، رومانی یا جنسی بھی ہو سکتی ہے، اگر چیکہ یہ تینوں صورتیں مختلف لوگوں اور صورت حال کے اندر ممکن ہو سکتی ہیں۔

اہمیت
-----

دنیا میں نہ صرف انسانوں میں بلکہ جانوروں میں یہ مشاہدہ کیا گیا ہے کہ ان میں صنف مخالف کے تیئیں ایک ایک کشش کی کیفیت رہی ہے۔ جانوروں میں قریبی بنانا، بہت ہی کم وقت میں رشتے بنانا، حمل اختیار کرنا اور نو مولود کو دنیا میں لانا بہت عام ہے۔ جانوروں میں انسانوں کے بر عکس میل ملاپ کے زیادہ پختہ اصول نہیں ہوتے۔ بیش تر جانوروں میں سماجی زندگی کا جھنڈ میں بھی گھومنا پھرنا عام نہیں ہے۔ تاہم انسانی ہمیشہ سے سماج سے جڑا ہے۔ انسانی سماج قدامت پسند اور روایات کا پاس دار بھی رہا ہے اور یہ ترقی پسند، کشادہ اور جدید خاندانی اقدار کو قبول کرنے والا بھی رہا ہے۔ دنیا کے کچھ ملکوں مین یہ عام بات ہے کہ سن بلوغ کو پہنچنے والی لڑکیاں اور لڑکے ساتھ گھومتے ہیں، وہ ایک دوسرے کے بوائے فرینڈ یا گرل فرینڈ بنتے ہیں، بنا شادی کے لیو ان ریلیشن شپ یا اتفاقی ڈیٹنگ کرتے ہیں۔ کچھ ملکوں میں یہ تعلقات شادی سے کہیں زیادہ عام ہیں۔ تاہم دنیا کے کچھ ملکوں میں قدیم روایات اور شادی کا ہی بول بالا ہے۔ کچھ ممالک میں، جیسے کہ ایران میں نامحرم لڑکے لڑکیوں کا گھومنا پھرنا سزا کو دعوت دے سکتا ہے۔ تاہم بھارت اور نیپال جیسے ملک میں جدید دور میں حالات بدل رہے ہیں۔ یہاں کے بڑے بڑے شہروں میں لڑکے اور لڑکیوں کا عشقیہ ملاپ اب عام ہو رہا ہے۔ 

رشتوں میں عام طور سے لڑکیاں زیادہ جذبابی ہوتی ہیں اور کسی قسم کی بے وفائی کو برداشت کرنے کی نسبتًا کم صلاحیت رکھتی ہیں۔ اس کے بر عکس لڑکے کئی بار غیر سنجیدہ ہو سکتے ہیں اور رشتوں میں لڑکیوں کے مقابلے کم یقین رکھتے ہیں۔

کچھ ملکوں میں بوائے فرینڈ کا ہونا بے حد مذموم سمجھا جاتا ہے اور اس کے لیے خاص طور پر لڑکیوں کو سزا دی جاتی ہے۔ 2019ء میں مصر میں سر عام اپنے بوائے فرینڈ سے گلے ملنے والی لڑکی کا جامعہ میں داخلہ منسوخ کر دیا گیا۔ تاہم سماجی میڈیا میں لڑکی کے حق میں ارسال کردہ پیامات کے بعد جامعہ کے انتظامیہ نے فیصلے پر نظر ثانی کر کے لڑکی کا داخلہ بحال کر دیا۔ اس سے مصر میں نو جوانوں کی آزادی کے لیے ابھرتی ہوئی تبدیلی کی لہر کا پتہ چلتا ہے۔

مزید دیکھیے
-----------

* گرل فرینڈ

حوالہ جات
---------

1. ↑  The Free Dictionary By Farlex۔ "Girlfriend"۔ اخذ شدہ بتاریخ 6 مئی 2012  تحقق من التاريخ في: `|access-date=` (معاونت)
2. ↑  Thesaurus.com۔ "Boyfriend"۔ اخذ شدہ بتاریخ 6 مئی 2012  تحقق من التاريخ في: `|access-date=` (معاونت)
3. ↑  بوائے فرینڈ نے دھوکا دیا تو زندہ رہ نہیں پاؤں گی، سوناکشی سنہا
4. ↑  بوائے فرینڈ کو گلے لگانیوالی مصری طالبہ کو دوبارہ داخلہ مل گیا
1932ء میں جاری فلم **دی ممی** کا پوسٹر
**فلمی پوسٹر** (انگریزی: Film poster) ایک ایسا پوسٹر ہے جس کا استعمال کسی فلم کو فروغ دینے اور اس کی تشہیر ہے۔ اس کا بنیادی مقصد پیسہ خرچ کرنے والے فلم بینوں کو سنیما گھر کا رخ کرنے کی دعوت دینا تاکہ فلم کو دیکھا جا سکے۔ کئی بار اسٹوڈیو ایک ہی فلم کے کئی پوسٹر شائع کرتے ہیں جو قد و قامت کے علاوہ متن اور تصویروں کے انتخاب میں مختلف ہوتے ہیں، تاکہ مختلف علاقائی اور بین الاقوامی بازاروں تک آسانی سے رسائی ہو۔ پوسٹروں میں اکثر کسی تصویر کے ساتھ کچھ متن شامل رہتا ہے۔ جدید پوسٹروں میں فلم کے اہم اداکاروں کی تصویریں ہوتی ہیں۔ 1980ء سے پہلے چھپی تصویر کی بجائے قلمی تصویروں کا چلن عام تھا۔ فلمی پوسٹر پر عمومًا فلم کا عنوان بڑے حروف میں چھپا ہوتا ہے اور اہم اداکاروں / ہدایت کار و فلم ساز وغیرہ کے نام شائع ہوتے ہیں۔ کئی بار کوئی پیام نما فقرہ بھی ہوتا ہے جو فلم کے موضوع یا اس کے کلیدی پیام کا آئینہ دار ہوتا ہے۔ فلم کے جاری ہونے سے پہلے ریلیز کی تاریخ اور اگر مقامی پوسٹر ہو تو سنیما گھروں کے نام بھی چھپتے ہیں۔

منطقی نوعیت
-----------

فلمی پوسٹر کی تخلیق میں فلم کے موضوع اور اس کی عوامی اپیل کے منطقی پہلو کو خاص دخل ہوتا ہے۔ 2018ء میں عمران ہاشمی نے سماجی میڈیا پر اپنی نئی فلم ' چیٹ انڈیا' کا نیا پوسٹر جاری کیا تھا۔اس پوسٹر میں اسکول ،کالج کے فارمز اور فیسوں کے ساتھ رکھے گئے فارمز پرعمران ایک پروفیسر کے انداز میں چشمہ لگائے موجود ہیں۔ فلم کی کہانی بھارت کے تعلیمی نظام میں چھپے رشوت خود افراد پر مبنی ہے۔

مزید دیکھیے
-----------

* فلم

حوالہ جات
---------

1. ↑  عمران کا نیا فلمی پوسٹر
**چارلس اوسبورن کوپر** (پیدائش: 5 اگست 1868ء) | (انتقال: 23 نومبر 1943ء) ایک انگلش شوقیہ کرکٹر تھا جو 19ویں صدی کے آخر میں کینٹ کاؤنٹی کرکٹ کلب کے لیے کھیلا۔وزڈن نے کوپر کو اپنی وفات میں "ایک مستحکم بلے باز، درمیانے رفتار سے چلنے والا باؤلر، اور اچھا سلپ فیلڈ مین" قرار دیا۔  اس نے بیکن ہیم کرکٹ کلب کے لیے کلب کرکٹ کھیلی، 1900ء کی دہائی میں بلے سے کامیابی کا لطف اٹھایا۔ اس نے 1905ء میں کینٹ کرکٹر ارنسٹ سمپسن کی بہن ماؤڈ سمپسن سے شادی کی۔ جوڑے کے دو بچے تھے. پیشہ ورانہ طور پر، کوپر مصور کے مواد کا ایک سرکردہ سپلائر تھا جس نے خود ایک پینٹر کی تربیت حاصل کی تھی۔

### انتقال

ان کا انتقال 23 نومبر1943ء کو ساؤتھ بورو، کینٹ میں کو 75 سال کی عمر میں ہوا ۔

حوالہ جات
---------

1. ↑  Cooper, Mr Charles Osborn, Obituaries in 1943, *Wisden Cricketers' Almanack*, 1944. Retrieved 2017-04-21.
2. ↑  Carlaw D (2020) *Kent County Cricketers A to Z. Part One: 1806–1914* (revised edition), p.123. (Available online at the Association of Cricket Statisticians and Historians. Retrieved 2020-12-21.)
3. ↑  Charles Cooper, ای ایس پی این کرک انفو. Retrieved 2017-04-21.
**چائنا ٹائمز** (انگریزی: China Times) روایتی چینی حروف:中國時報، پینین: Zhōngguó روزنامہ چینی اخبار ہے۔ چائنا ٹائمز کی اشاعت تائیوان سے ہوتی ہے۔
یہ تائیوان کے چار بڑے اخباروں میں سے ایک ہے۔ دیگر تین لیبرٹی ٹائمز، ایپل ڈیلی اور یونائیٹیڈ ڈیلی نیوز ہیں۔
اس اخبار کی طباعت تائیوان کے علاوہ کیلیفورنیا اور سان جبریل میں بھی ہوتی ہے۔
چائنا ٹیلی ویژن اور چنگ تائین ٹیلی ویژن وانٹ وانٹ چائنا ٹائمژ گروپ کی ملکیت ہیں۔

تاریخ
-----

چائنا ٹائمز می بنیاد فروری 1950ء میں رکھی گئی تھی۔ اس کا ابتدائی نام *کریڈٹ نیوز* (روایتی چینی حروف: 徵信新聞، پینین:Zhēngxìn xīnwén) تھا۔ 1 جنوری 1960ء کو اس نام بدل کر *کریڈٹ نیوز پیپر* (روایتی چینی حروف:徵信新聞報،پینین: Zhēngxìn xīnwénbào)رکھا گیا۔ اس اخبار میں وسعت پیدا ہو چکی تھی اور یومیہ خبریں شائع ہونے لگی تھیں۔29 مارچ 1968ء کو رنگین طباعت متعارف کراگیا۔ یہ ایشیا کا پہلا رنگین اخبار تھا۔ 1 ستمبر 1968ء کو اس کا نام پھر سے بدلا گیا۔ اس بار چائنا ٹائمز رکھا گیا۔ ابھی اس کا مرکزی دفتر تائپے میں ہے۔
اخبار کے بانی یو جنگہانگ (روایتی چینی حروف:余紀忠) کی وفات 2002ء میں ہوئی۔
ان کے بعد اخبار کی صدارت ان کے بیٹے یو تیان چنگ (روایتی چینی حروف:余建新) کے ہاتھ میں آئی۔ یو تیان چنگ کی بڑی بیٹی یو فان ینگ نائب صدر ہیں۔
2008ء میں چائنا ٹائمز کو وانٹ وانٹ ہولڈنگز لیمیٹیڈ نے خرید لیا۔ یہ تائیوان کی سب سے بڑی چاول کیک بنانے والی کمپنی ہے۔

سیاسی رتبہ
----------

تائیوانی تاجر اور وانٹ وانٹ ہولڈنگز لیمیٹیڈ کے صدر سائی اینگ-مینگ چین سے زیادہ لگاو رکھتے ہیں اور جب سے انہوں نے چائینا ٹائمز کو خریدا ہے یہ اخبار چین کی جانب داری کررہا ہے۔ اس پر چین سے متعلق مثبت خبریں چھاپنے کا الزام بھی لگ چکا ہے۔
سائی مینگ کے خریدنے سے قبل چائنا ٹائمز پان-بلو اتحاد کی طرفداری کرتا تھا تاہم *یونائیٹیڈ ڈیلی* کے مقابلے یہ کچھ جابندار تھا۔ اس کے تعلقات کومنتانگ سے قریب رہے ہیں۔

حوالہ جات
---------

1. ↑  Lisa Wang (5 Nov 2008)۔ "China Times Group is sold to Want Want"۔ Taipei Times۔ اخذ شدہ بتاریخ 21 فروری 2015
2. ↑  "About Us"۔ Want China Times۔ 06 فروری 2015 میں اصل سے آرکائیو شدہ۔ اخذ شدہ بتاریخ 21 فروری 2015  الوسيط `|url-status=` تم تجاهله (معاونت)
3. ↑  Andrew Higgins (21 Jan 2012)۔ "Tycoon prods Taiwan closer to China"۔ The Washington Post
*سنڈریلا* 
**سنڈریلا**  (انگریزی: Cinderella)
1914ء کی ایک خاموش فلم ہے جس میں میری پکفورڈ نے اداکاری کی ہے، جس کی ہدایت کاری جیمز کرک ووڈ سینئر نے کی ہے، جسے ڈینیئل فروہمن نے پروڈیوس کیا ہے، اور مشہور پلیئرز فلم کمپنی نے ریلیز کیا ہے۔ یہ فلم پریوں کی کہانی سنڈریلا پر مبنی ہے۔ فلم کو بلو رے اور ڈی وی ڈی پر ڈی وی ڈی تھرو دی بیک ڈور (1921ٰء) سے بونس فیچر کے طور پر ریلیز کیا گیا تھا۔  اسے پہلے ڈی وی ڈی پر الفا ویڈیو کے ذریعے جاری کیا گیا تھا۔

کہانی
-----

سنڈریلا ایک مہربان نوجوان عورت ہے جو اپنی بری سوتیلی ماں اور بدصورت سوتیلی بہنوں کے ساتھ رہتی ہے۔ وہ اس کے ساتھ بدسلوکی کرتے ہیں اور اسے گھریلو ملازمہ کے طور پر استعمال کرتے ہیں۔ ایک دن سنڈریلا کی سوتیلی ماں اور سوتیلی بہنوں نے اپنے دروازے پر ایک بھکاری کی مدد کرنے سے انکار کر دیا، لیکن سنڈریلا اسے کھانے پینے کی پیشکش کرتی ہے۔ بھکاری عورت کے بھیس میں ایک خوبصورت پری ہونے کا انکشاف ہوا ہے، جو پھر چپکے سے سنڈریلا کی اس کی مہربانی کے لیے مدد کرتی ہے۔ ایک دن جب سنڈریلا کو لکڑیاں اکٹھی کرنے کے لیے بھیجا جاتا ہے، تو اس کی پریوں کی دیوتا نے پریوں کے ایک گروہ کو بلایا جو خفیہ طور پر اس کے لیے لکڑی کا ایک بنڈل اکٹھا کرتی ہے۔ سنڈریلا کی ملاقات پرنس چارمنگ سے ہوتی ہے جو جنگل میں چہل قدمی کر رہا ہے، اور ہر ایک اپنے مختصر مقابلے میں دوسرے سے محبت میں مبتلا ہو جاتے ہیں۔

جلد ہی ایک ناچ کا اہتمام کیا جاتا ہے تاکہ شہزادہ اپنی ہونے والی بیوی کا انتخاب کر سکے۔ بہنیں جنگل میں ایک چڑیل کی طرح قسمت کہنے والے سے ملنے جاتی ہیں، جو پیش گوئی کرتا ہے کہ ان کے خاندان کے ایک فرد کو شہزادہ منتخب کرے گا۔ بہنیں خوش ہیں، یہ سوچ کر کہ یہ ان میں سے ایک ہوگی۔

مزید دیکھیے
-----------

* سنڈریلا

حوالہ جات
---------

1. ↑  Steve Evans (2005-07-07)۔ "Review – Through The Back Door"۔ DVD Verdict۔ 04 ستمبر 2006 میں اصل سے آرکائیو شدہ
2. ↑  "Cinderella (1914) (Silent)"